
                                                          ДОКЛАД      

за извършена комплексна проверка на обект - Производствена база с. Мездрея/производство на армирани дискове за шлифоване и рязане на метални и неметални повърхности/ с оператор „Булфлекс и Ко” ООД, гр. София , на основание Заповед № РД-232/28.09.2015 г. на Директора на РИОСВ – Монтана




Извършената комплексна проверка на 30.09.2015 г. е с цел установяване съответствието на производствената дейност на дружеството с нормативните изисквания по опазване на околната среда и в изпълнение на плана за контролната дейност през 2015 г.
Основната дейност на фирмата е производство на армирани дискове за шлифоване и рязане на метални и неметални повърхности за външния и вътрешния пазар.
            По фактор „ОХВ” – дружеството се явява потребител на химични вещества и смеси.    
           Химичните вещества и смеси се съхраняват в отделно обособен склад с ограничен достъп и в оригинални фабрични опаковки. 
 Изготвена е оценка за безопасност на съхранението на химичните вещества и смеси по утвърден формат по Наредба за реда и начина за съхранение на опасни химични вещества и смеси (ДВ, бр. 43/20011 г.). 
Подадена е в РИОСВ – Монтана информация за количества и вид използвани химични вещества и смеси за 2014 г. За веществата и смесите са представени информационни листи за безопасност.
Веществата и смесите се доставят от различни доставчици от страни в ЕС и такива извън ЕС. За доставчиците  извън ЕС е извършена същинска регистрация по Регламент REACH от представител в ЕС.
По фактор „Отпадъци”. От дейността на дружеството се образуват различни видове отпадъци. На обекта се извършва само предварително съхраняване на отпадъците до предаването им на фирми, които имат изискващите се документи по ЗУО. Води се необходимата отчетност в заверени от РИОСВ - Монтана отчетни книги за отпадъци. Подадени са в срок в ИАОС, гр. София годишни отчети за отпадъци. Проверени са складовете за съхранение на отпадъци.
По Наредбата за опаковки и отпадъци от опаковки. Дружеството участва в колективна система, съгласно сключен договор с организиция по оползотворяване. Дружеството е освободено от заплащане на продуктови такси към ПУДООС, гр. София. Дружеството е с централизирано счетоводство в гр. София, където се извършва отчитане на информацията по Наредба за определяне на размера на продуктова такса за продуктите след употребата на които се образуват масово распространени отпадъци.
                            Въз основа констатациите от проверката е дадено предписание да се представят в РИОСВ Монтана отчетните документи съгласно Наредба за определяне на размера на продуктова такса за продуктите след употребата на които се образуват масово разпространени отпадъци.

